HRVATSKI JEZIK – 20.5. – 1 sat

**Slavka-Pavka i Anka Mrgoljanka Ivane Brlić-Mažuranić**

čitanka str.148.-150.

**Promisli usmeno** : Imaš li ti možda kakav nadimak ? Zašto ? A znaš li nečiji drugi nadimak i zašto je baš taj nadimak dobio?

**Pročitaj ili poslušaj** (e- čitanka) priču .

Je li te se po nečemu dojmila ? Po čemu ? **Izreci usmeno**.

Priču je napisala Ivana Brlić-Mažuranić, naš hrvatski Andersen. S obzirom da je ona stvarala početkom 20. stoljeća, koristila je i tadašnji, danas zastarjeli oblik hrvatskog jezika. Rekli smo, nedavno, da je jezik kao živo biće – neprestano se mijenja, razvija, ide u korak s vremenom i ljudima koji ga koriste.

Zato, da bi priču u potpunosti razumio, u slijedećem čitanju na glas, poslužit ćeš se i rječnikom – Učim nove riječi.

**Usmeno odgovori** na pitanja uz razgovor ispod teksta.

**Zapis** u bilježnicu uz **dopisivanje** onoga što nedostaje nakon crtica:

**Slavka-Plavka i Anka Mrgoljanka**

 **Ivana Brlić-Mažuranić**

**Tema**: Anka Mrgoljanka postaje najbolja učenica zahvaljujući Slavkinoj pomoći.

**Glavni likovi**: Slavka-Plavka i Anka Mrgoljanka

**Sporedni likovi**: maćeha, učiteljica

**Slavka-Plavka:**

a) vanjski izgled lika -

b) osobine lika -

**Anka Mrgoljanka:**

a) vanjski izgled lika -

b) osobine lika -

**Zadatak** :

1. Kad naučiš **čitati,** probaj vrlo, vrlo kratko **prepričati** priču u najviše 10 kratkih, jasnih i

međusobno povezanih rečenica. Pričanje **snimi i pošalji**.

1. Razmisli koji je događaj bio prekretnica i koji je to događaj potaknuo Slavku da se žrtvuje za Anku ? **Napiši** to u **pismenom obliku i obrazloži**. Kako bi se ti ponio u takvoj ili sličnoj situaciji? Zašto ? Bi li to tvojim roditeljima bilo drago ? **Slikaj i pošalji**.